Mare Ochotense

Mare OchotenseLinnaea, tomus 6, p. 531; P.S. Pallas, Zoographia rosso-asiatica, p. 274. (Russice: Охотское море, tr. Ochotskoe more) est mare Oceani Pacifici. Area huius maris est 1603 milia chm², profunditas mediocris 1780 m, maxima autem 3916 m est. 

Nomen
Nomen ex Ochota fluvio accepitА.А. Бурыкин, К истории и этимологии некоторых топонимов Охотского побережья . Mare Penschinicum interdum Latine mare omne nominabaturMichaelis Lomonosov Oratio de meteoris vi electrica ortis., quod nomen hodie sinus unicus maris Penschinicus vel Penzhinensis retinet.


Situs

Ab oceano a Camtschatca paeninsula et insulis Curilensibus Esoniaque separatum est; inter mare Ochotense et mare Iaponicum Sachalina insula sita est. Freto Tatarico et freto Nevelskii et freto Laperousii cum mari Iaponico coniunctum est, permultis fretis inter insulas Curilenses cum Oceano. Litora Russiae et Iaponiae circumluit. 


Res geographicae

Sinus Schelechovii est sinus maris Ochotensis maximus. Pars sinus septentrionalis a paeninsula Taigonos (Taigae nasus) in duo sinus separatur, sinum Gizhigensem, in quem Gizhiga flumen influit, et sinum Penzhinensem, in quem Penzhina flumen aquas fert. 

Insulae Schantaricae Sed cf. binomina Liparis schantarensis. Neoliparis schantarensis, Cirsium schantarense et Dyschirius (Dischiridus) shantarensis. et insulae Iamenses in mari Ochotensi sitae sunt.

Flumen maximum in mare Ochotense influens est Amur. Ceterorum fluviorum Ochota nominanda est. 

Saeculis a XVI ad XVIII ab Aldano per Maiam accolam eius et Iudomam accolam Maiae iter a Lena ad mare Ochotense fuit: nam ab initiis Iudomae tractus navium ad Uracum fluvium, in mare Ochotense se effundentem, ducebatIoannes Georgius Gmelin, Flora Sibirica sive historia plantarum Sibiriae, tomus I., Petropoli, 1747, p. XΙII. . 

Dzhugdzhur iugum secundum litus Ochotense stant et saepe flumina, quorum fontes brevissime a mari distant, in Oceanum Glacialem aquas ferunt.

Urbes litorales

Magadanum est urbs ad litus sita et portus maris Ochotensis maxima; alter portus magnus est Nicolaopolis ad Amurem. Ochotium urbs regionis antiquissima etiam portus Ochotensis est.

 Notae 

 Nexus externi 

!
Categoria:Oriens Extremus Russiae